## El director general de Cultura es reunix amb el Col·legi Oficial de Bibliotecaris i Documentalistes de la Comunitat Valenciana

*** Les dos institucions treballaran conjuntament a través de diferents iniciatives per a la recuperació de les biblioteques afectes per la riuada**

El director general de Cultura, Miquel Nadal, s’ha reunit, este dimecres, amb representants del Col·legi Oficial de Bibliotecaris i Documentalistes de la Comunitat Valenciana per a abordar el conveni amb la institució i la posada en marxa d’iniciatives conjuntes que permeten la recuperació de les biblioteques afectades per la riuada.

En la trobada, Miquel Nadal ha apostat per la reactivació de les activitats ordinàries del conveni amb el col·legi i s’ha acordat dur a terme diferents iniciatives conjuntes amb l’objectiu de poder recuperar en el temps mínim possible les biblioteques dels municipis que van patir les inundacions.

En este sentit, el Col·legi Oficial de Bibliotecaris i Documentalistes de la Comunitat Valenciana està realitzant un diagnòstic detallat sobre l’estat de les biblioteques afectades amb les diferents necessitats i propostes per a la recuperació i reposició dels fons bibliogràfics perduts.

Des de la Conselleria d’Educació, Cultura, Universitats i Ocupació s’han mantingut reunions amb entitats afectades del sector editorial i foment de la lectura. Així mateix, s’ha destinat un milió d’euros, a través d’un decret d’ajudes directes urgents, a la reimpressió editorial.

A la reunió han assistit, per part del Col·legi, Borja Fuster i Teresa Gomis.

Fecha: 12/02/2025